Nekazarien dantza

Nekazarien dantza (), baita ere Pertsonaia mitologikoen eta nekazarien dantza () eta Bergamaska, Peter Paul Rubens margolariak 1635ean egindako lana da. Genero-eszena indartsu bat da. Gaur egun Madrilgo Pradoko museoan erakusten da.Museo del Prado. Pintura española de los siglos XVI y XVII. Enrique Lafuente Ferrari Aguilar S.A. 1964 

 Historia 
Rubens hil zeneran utzi zuen benetako museo bat. Filipe IV.a Espainiakoak margolariaren testamentuan koadro batzuk erosteko eskatu zien bere enbaxadoreei. Hau haietako bat izan zen: Nekazarien dantza. 800 florin ordaindu zituen. Errege-erreginen udako jangelan zintzilikatu zen, Madrilgo Alcazar zaharrean.

 Deskribapena 
Koadroaren gaia kostunbrista da, mitologiaren elementuekin nahastuta, pertsonaiak paganismoaren bakanal-eszena batetik aterata daudela baitirudi. Nekazariak oso animatuta daude eguzkiarekin, abestiekin eta ardoarekin; korrika trikordan dantzatzen dute, eskutik helduta, udako ilunabarreko paisaia batean. Zuhaitz batean igota taldeari begira dago flautista bat, musikaren sortzailea.

Irudiak eskortzoz margotuta daude eta kolore biziko bertako soineko argitsu eta alaiekin jantzita daude. Aireko perspektibak lausotzen ditu urrun dauden objektuak. Koadroaren muturretan dauden bi txakurrek mugimendu zirkularra indartzen dute, eta uhin-oihalek mugimendu-sentsazioa areagotzen dute.Dantzarien artean jarrera erotikoak aztertu daitezke.https://www.museodelprado.es/coleccion/obra-de-arte/danza-de-personajes-mitologicos-y-aldeanos/e6e93efc-e851-41d9-bf9d-50e147babb30

Rubensek gai bereko beste margolan egin zuen, Kermes, (1630-35); bigarren hau Parisko Louvreko museoan dago.

Rubensek bere bizitzako azken urteetan egin zuen  margolan hau non bere betiko energia eta indarra erakusten duen. Hala ere, urte horietako autorretato batean, bere aurpegiak adinaren pisua ondo asko erakusten du.

 Erreferentziak 

 Kanpo estekak 
 :Margolanari buruzko informazioa Pradoko museoaren webgunean.

Kategoria:Genero-eszenen margolanak
Kategoria:Peter Paul Rubensen margolanak
Kategoria:1635eko margolanak
Kategoria:Barrokoko margolanak
Kategoria:Dantza artean
Kategoria:Pradoko Museoaren margolan bildumak